ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
مرکزی وزیر راجیو چندر شیکھرنے ہندوستانی اسٹارٹ اپس ، یونیکورن سربراہان کے ہمراہ برطانیہ وزیر اعظم بورس جانسن سے ملاقات کی
ڈیجیٹل انڈیا کی کامیابیوں پر تبادلہ خیال کیا اور اختراع اور ٹیکنالوجی کے شعبے میں مستقبل میں تعاون پر تبادلہ خیال کیا
آئی جی ایف ، یو کے میں راجیو چندر شیکھرنے کہا ’’ڈیٹا کی حفاظت اور محفوظ انٹرنیٹ کے مستقبل کی تشکیل کے لیے شراکت دار ممالک کے ساتھ مل کر کام کرنے کی ضرورت ہے‘‘
نئی دہلی۔ 02 جولائی الیکٹرانکس اور اطلاعاتی ٹکنالوجی کے مرکزی وزیر مملکت راجیو چندر شیکھر نے جمعہ کو ہندوستانی اسٹارٹ اپس، یونیکورن اور اختراع کاروں کے ایک وفد کے ہمراہ برطانیہ کے وزیر اعظم بورس جانسن سے ملاقات کی۔ دونوں نے اختراع اور ٹیکنالوجی کے شعبے میں ہندوستان اور برطانیہ کے مابین مستقبل کے تعاون اور شراکت داری کے بارے میں تبادلہ خیال کیا۔ جناب چندر شیکھر نے اس سلسلے میں برطانوی رکن پارلیمنٹ مسٹر پال اسکلی سے بھی ملاقات کی۔
بعد ازاں نامہ نگاروں کو بریفنگ دیتے ہوئے جناب چندر شیکھر نے کہا کہ ہندوستان اور برطانیہ دونوں جدت طرازی کی معیشت کو ڈرامائی طور پر بڑھانا چاہتے ہیں۔ انہوں نے کہا ’’ہم ڈیجیٹل معیشت کومجموعی معیشت کا 25 فیصد بنانا چاہتے ہیں۔ برطانیہ کی حکومت بھی اسے وسعت دینا چاہتی ہے‘‘۔
جناب چندر شیکھر نے انڈیا گلوبل فورم میں برطانیہ کی داخلہ سکریٹری محترمہ پریتی پٹیل، حکومت برطانیہ کی بین الاقوامی تجارت کی سکریٹری اور بورڈ آف ٹریڈکی صدر محترمہ این میری ٹریولین اور برطانیہ کے ٹیکنالوجی اور ڈیجیٹل معیشت کے وزیر مسٹر کرس فلپ کے ساتھ وزارتی سطح کی گول میز کانفرنس میں بھی شرکت کی۔
ٹیکنالوجی کے میدان میں ہندوستان کی ترقی کے بارے میں وزیر موصوف نے کہا کہ 1990 کی دہائی کے برعکس جب ہندوستان اپنی تمام تکنیکی ضروریات پر انحصار کرتا تھا اور اپنی تیار کردہ ہر چیز کے لیے تمام پرزے اور آلات درآمد کرتا تھا، آج کا منظر نامہ بالکل مختلف ہے۔انہوں نے مزید کہا کہ یہ اب 5-جی گیئر ڈیزائن کر رہا ہے اور ایسے آلات تیار کر رہا ہے جو 5-جی مصنوعات میں استعمال ہوتے ہیں۔ یہ سب کچھ وزیر اعظم نریندر مودی کے ڈیجیٹل انڈیا ویژن کے تحت حاصل کیا گیا ہے۔
جناب چندر شیکھر نے آئی جی ایف، برطانیہ میں ڈیجیٹل کے مستقبل پر ایک اجلاس میں بھی شرکت کی جہاں انہوں نے تیز رفتاری سے ڈیجیٹلائزیشن اور صارف کے نقصان سے ڈیجیٹل ناگریکوں کی حفاظت کی ضرورت پر اپنے خیالات پیش کیے۔ چونکہ سائبر اسپیس ایک ایسا شعبہ ہے جس کی کوئی سرحد نہیں ہے اس لیے انہوں نے مختلف کاونٹیوں خاص طور پر ہم خیال جمہوریتوں کے مابین تعاون اور صارفین کے تحفظ اور اعتماد کو یقینی بنانے پر زور دیا۔
وزیر موصوف نے کہا ’’ڈیٹا اکانومی نے ایک بیداری پیدا کی ہے کہ صارف شہریوں کی حفاظت کے لیے کچھ کرنے کی ضرورت ہے۔ ہمیں پالیسی سازوں کے طور پر صارف کی حفاظت کےنظریے سے ڈیٹا کو دیکھنا ہوگا۔ انٹرنیٹ کے فروغ اور بڑے ٹکنالوجی کے اثر میں، ہم ایک اہم موڑ پر ہیں۔ تحفظ اور اعتماد سب سے اہم ہوگا اور ہندوستان اسے اکیلے ایسا نہیں کرسکتا، ہمیں ایک محفوظ انٹرنیٹ کے مستقبل کی تشکیل میں شراکت دار ممالک کے ساتھ مل کر کام کرنے کی ضرورت ہے‘‘۔
اس سے قبل دن میں، جناب چندر شیکھر نے جنس، ذات یا طبقے کی بنیاد پر امتیازی سلوک کے خلاف لڑنے والے 12 ویں صدی کے کنڑ فلسفی اور سماجی مصلح بساویشور  کے مجسمے پر گلہائے عقیدت پیش کیے۔ . جمہوریت اورعدم تشدد کے ان کے نظریات نے نسلوں کو متاثر کیا ہے۔ یہ مجسمہ برطانوی پارلیمنٹ کے قریب دریائے ٹیمز کے کنارے نصب کیا گیا ہے۔ اس کی نقاب کشائی وزیر اعظم نریندر مودی نے 2015 میں کی تھی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7158
(Visitor Counter : 74
صحت اور خاندانی بہبود کی وزارت
ریاستوں و مرکز کے زیر انتظام علاقوں کو23کروڑ سے زیادہ ٹیکے فراہم کرائے گئے
ریاستوں و مرکز کے زیر انتظام علاقوں کے پاس 1.75 کروڑ سے زیادہ ٹیکے اب بھی لگائے جانے کے لئےدستیاب ہیں
ملک گیر ٹیکہ کاری مہم کے ایک حصے کے طور پر حکومت ہند، ریاستوں اور مرکز کے زیر انتظام علاقوں کو کووڈ ٹیکے بالکل مفت فراہم کرکے ان کی مدد کررہی ہے۔ اس کے علاوہ، حکومت ہند ریاستوں اور مرکز کے زیر انتظام علاقوں کو ٹیکوں کی براہ راست خریداری کی سہولت بھی فراہم کررہی ہے۔ طبی جانچ، متاثرہ افراد کا پتہ لگانا، علاج و معالجہ اور کووڈ سے متعلق مناسب طرز عمل کے ساتھ ساتھ عالمی وبا کی رروک تھام اور اس نمٹنے کے لئے ٹیکہ کاری کوحکومت ہند کی حکمت عملی کے ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ یکم مئی 2021سے شروع کردیا گیا ہے۔
حکمت عملی کے تحت، حکومت ہند سینٹرل ڈرگس لیباریٹری  کے ذریعے منظور شدہ کسی بھی مینو فیکچررسے ہر مہینے ویکسین کی 50فیصد خوراک خریدے گی۔ اس طرحان ٹیکوں کو ریاستی سرکاروں کو مکمل طور پر بالکل مفت فراہمی کا عمل جاری رکھا جائے گا،جیسا کہ پہلے کیا جا تارہا ہے۔
حکومت ہندنے ریاستوں و مرکز کے زیر انتظام علاقوں کو اب تک بالکل مفت زمرہ اور براہ راست خریداری زمرہ ، دونوں کےذریعے 23کروڑ سے زیادہ  ٹیکے فراہم کرائے ہیں۔
ان میں سے ضائع ہونے والے ٹیکوں سمیت مجموعی طور پر 21,22,38,652 ٹیکے استعمال میں لائے جاچکے ہیں ۔
ریاستوں و مرکز کے زیر انتظام علاقوں کے پاس 1.75 کروڑ سے زیادہ ٹیکے اب بھی لگائے جانے کے لئے دستیاب ہیں۔
مزید برآں،2.73 لاکھ سے زیادہ  ٹیکےزیر عمل ہیں اور آئندہ تین دنوں میں ریاستوں و مرکز کے زیر انتظام علاقوں کو حاصل ہوجائیں گے۔
وزیراعظم کا دفتر
وزیراعظم نریندر مودی نے راشٹرپتی بھون میں دفاعی اعزاز دیئے جانے کی تقریب میں شرکت کی
وزیراعظم جناب نریندر مودی نے نئی دہلی کے راشٹرپتی میں منعقد دفاعی اعزاز دیئے جانے کی ایک تقریب میں شرکت کی۔ اس تقریب میں شجاعت کے ایوارڈ اور غیر معمولی اعزازات عطا کئے گئے۔
ایک ٹوئٹ میں وزیراعظم نے کہا :
’’میں نے اس تقریب میں شرکت کی جس میں شجاعت کے ایوارڈز اورغیر معمولی اعزازات عطا کئے گئے‘‘۔
خلا ء کا محکمہ
جیو مقامی معلومات،پروپلشن اور روبوٹکس / اے آر/ وی آر جیسے شعبوں میں زیادہ سے زیادہ 50-50 لاکھ روپئے کی مالی امداد کے ساتھ اسرو کےتعاون سے 6 اسٹارٹ اپس کا انتخاب کیا گیا ہے :مرکزی وزیر ڈاکٹر جتیندرسنگھ کا بیان
سائنس و ٹکنالوجی کے مرکزی وزیر مملکت  ارضیاتی سائنس کے وزیر مملکت ، وزیراعظم کے دفتر میں وزیر مملکت ، عملے، عوامی شکایات،پنشن، ایٹمی توانائی اور خلا کے وزیر مملکت ڈاکٹر جتیندرسنگھ نےآج بتایا کہ جیو مقامی معلومات،پروپلشن اور روبوٹکس / اے آر/ وی آر جیسے شعبوں میں زیادہ سے زیادہ 50-50 لاکھ روپئے کی مالی امداد کے ساتھ اسرو کےتعاون سے 6 اسٹارٹ اپس کا انتخاب کیا گیا ہے۔
آج لوک سبھا میں ایک سوال کے تحریری جواب میں ڈاکٹر جتیندرسنگھ نے کہاکہ اسرو نے اٹل اختراعی مشن نیتی آیوگ کے ساتھ اے این آئی سی ۔ اے آر آئی ایس ای۔ 1.0 پروگرام شروع کیا ہے جس کا مقصد ٹکنالوجی پر مبنی اختراعات کاانتخاب، ان کا تعاون اور ان کو اپناناہے تاکہ قومی اہمیت کے شعبہ جاتی چیلنجز کو حل کرناہے۔ وزیرموصوف نے کہاکہ 24 اسٹارٹ اپس نے اپنی تجاویز پیش کی ہیں، ان میں سے 6 اسٹارٹ اپس کاانتخاب کیا گیا ہے اوران کو تعاون دیا گیا ہے اور انہیں زیادہ سے زیادہ 50-50 لاکھ روپئے کی مالی امداد کے ساتھ انتخاب کیا گیا ہے ۔
اے این آئی سی – اے آر آئی ایس ای -1.0 کے پاس اسٹارٹ اپس سے پروجیکٹ کی تجاویز حاصل کرنے کے لیے خلائی شعبے کے تین چیلنجز درج ذیل ہیں:  جیو اسپیشل انفارمیشن،  پروپلشن اور  روبوٹکس/ اگمنٹڈ ریئلٹی/ ورچوئل رئیلٹی۔
اے این آئی سی – اے آر آئی ایس ای۔ 2.0 کو خلائی شعبے کے چار چیلنجوں کے ساتھ لانچ کیا گیا ہے: جی آئی ایس حل،  پروپلشن،  نیویگیشن اور  خلائی ایپلی کیشنز کے لیے اے آئی / ایم ایل ماڈلنگ، ان شعبوں میں اسٹارٹ اپس سے پروجیکٹ کی تجاویز طلب کرنا۔ منتخب کئے گئے اسٹارٹ اپس میں ہر ایک کو زیادہ سے زیادہ 50 لاکھ روپے کی مالی امداد کے ساتھ تعاون دیا جائے گا۔
وزارت دفاع
دفاع کے وزیر مملکت اجے بھٹ نے ڈی آئی بی ای آر، ڈی آر ڈی او، ہلدوانی کا معائنہ کیا
انہوں نے اتراکھنڈ کی پہلی کنٹینر پر مبنی بی ایس ایل- III سہولت کا افتتاح کیا
نئی دہلی:24؍دسمبر، 2021۔ دفاع کے وزیر مملکت جناب اجے بھٹ نے دفاعی تحقیق وترقی کے ادارے  کے ڈیفنس انسٹی ٹیوٹ آف بایو انرجی ریسرچ  لیباریٹری، ہلدوانی اور اس کے فیلڈ اسٹیشن پتھورا گڑھ، اتراکھنڈ کا دورہ کیا۔ انہوں نے ڈی آئی بی ای آر کی جانب سے کی جارہی تحقیق اور ترقی کی مختلف کوششوں کی پیش رفت کا جائزہ لیا۔ صنوبرکے جنگلاتی فضلات سے توانائی پیدا کرنے کے لیے ڈی آئی بی ای آر کی کوششوں کا مقصد دور دراز کے علاقوں میں جگہ کو گرم کرنے اور بجلی پیدا کرنے کے لیے حل تلاش کرنے کی طرف ہے جہاں موسمی حالات کی وجہ سے گرڈ کی سپلائی میں اکثر خلل پڑتا ہے۔ چونکہ صنوبرکے جنگلات کا فضلہ جنگل میں آگ لگنے کے ہزاروں واقعات کا سبب بنتا ہے۔ صنوبر کے جنگلات کے فضلات کو توانائی کی پیداوار کے لیے استعمال کرنا ایک بہترین صورت ہے۔
ڈی آئی بی ای آر کے ذریعے تیار کردہ بایو ڈیزل آئی ایس 15607 کے معیارات کے مطابق ہے۔ اس کا سختی سے تجربہ کیا گیا ہے۔ اسے فوجی گاڑیوں اور جنرل سیٹوں میں پیٹرو ڈیزل میں 20 فیصد کی آمیزش پر موزوں قرار دیا گیا اور اس کے لئے تجویز کی گئی ہے۔ ڈی آئی بی ای آر کی ایک اور مشن موڈ سرگرمی اتراکھنڈ کے دور دراز سرحدی دیہاتوں میں واقع کسانوں کو مقامی اور غیر ملکی سبزیوں کی کاشت کے لیے جدید ٹیکنالوجی منتقل کرنا ہے۔ 4,000 سے زیادہ کسان ڈی آئی بی ای آر کے ساتھ رجسٹرڈ ہیں اوراس سے فیض اٹھا رہے ہیں۔ یہ باور کیاجاتا ہے کہ اضافہ شدہ آمدنی اور سماجی و اقتصادی حیثیت سرحدوں سے نقل مکانی کو کم کرنے پر طویل مدتی اثرات ڈالتی ہے۔
جناب اجے بھٹ نے ہائیڈروپونکس  کی بہت تعریف کی اور اس ٹیکنالوجی کو ان علاقوں میں پھیلانے کا مشورہ دیا جہاں قابل کاشت زمین کی کمی ہے۔ لیوکوڈرما کے علاج کے لیے ڈی آئی بی ای آرکی تیار کردہ جڑی بوٹیوں کی دوا پہلے ہی تقریباً ایک لاکھ مریض استعمال کر چکے ہیں۔ انہوں نے زور دیا کہ یہ دوا بنی نوع انسان کے فائدے کے لیے بڑی آبادی تک پہنچنی چاہیے۔
ٹشو کلچر کے ذریعہ اوفیوکورڈیسیپس، ایک خطرے سے دوچار اعلیٰ قیمت کی حامل دواؤں کی کھمبی کو اگانے کی ٹیکنالوجی، بڑی آبادی کو غذائی فوائد فراہم کرنے اور معیشت کو بہتر بنانے میں بھی دور رس اثرات رکھتی ہے۔
دفاع کے وزیر مملکت نے ہلدوانی میں کنٹینر پر مبنی بی ایس ایل-III سہولت کا بھی افتتاح کیا۔ یہ اتراکھنڈ کی پہلی کنٹینر پر مبنی بی ایس ایل-III سہولت ہے۔ کنٹینر پر مبنی سہولت ہونے کی وجہ سے اسے پہاڑیوں میں، جہاں بھی جگہ کی کمی ہو، آسانی سے تعینات کیا جا سکتا ہے۔ سہولت کی گنجائش فی شفٹ 96 نمونے ہیں۔ یہ سہولت منفی دباؤ پر کام کرتی ہے اور اس لیے صف اول کے صحت کارکنوں کو اعلیٰ تحفظ فراہم کرتی ہے۔
-----------------------
ش ح۔م ع۔ ع ن
U NO:14767
(Visitor Counter : 123
مواصلات اور اطلاعاتی ٹیکنالوجی کی وزارت
ڈاک محکمے نےکسٹمز حکام کے ساتھ مل کر ہیلپ لائن سہولت شروع کی۔ اس کے ذریعے کووڈ-19 سے متعلق ایمرجنسی سامان کی جلد سے جلد ڈلیوری کی جائے گی
کووڈ-19 کی حالیہ دوسری لہر کے دوران ڈاک محکمہ کسٹمز حکام کے اشتراک سے بیرون ملک سے آنے والی ایمرجنسی سامان جیسے آکسیجن کنسنٹریٹرس، آلات، دوائیاں وغیرہ کا تیزی سےکلیئرنس، پروسیسنگ اور ڈلیوری کررہا ہے۔ اس سلسلے میں ایک پبلک نوٹس ڈاک محکمے مواصلات کی وزارت کے ذریعے جاری کیاگیا ہے۔
پبلک نوٹس میں کہا گیا ہے کہ اس طرح کے شیپمنٹ کی منظوری اور تیزی سے تقسیم کو مزید آسان بنانے کےلئے ڈاک کے محکمے، معزز گراہک، عام لوگ جو بیرون ملک سے ڈاک کے ذریعے سے بھیجے گئے اس طرح کی شیپمنٹ کا انتظار کررہے ہیں، ان کے اس پبلک نوٹس کے ذریعے مطلع کیا جاتا ہے کہ وہ اپنی کنسائمینٹ کی تفصیل  ان ای میل پر بھیج سکتے ہیں۔adgim2@indiapost.gov.in or dop.covid19[at]gmail[dot]com
اور نیچے دیے گئے نوڈل افسروں کو وہاٹس ایپ کے ذریعے سے تفصیل بھیج سکتے ہیں۔
ڈاک محکمےکے نوڈل افسروں کی فہرست۔
- جناب اروند کمار-9868378497
- جناب پنت کمار- 9536623331
...............................................................
ش ح،ح ا، ع ر
07-05-2021
U-4279
(Visitor Counter : 136
وزارت دفاع
آئی این ایس سمیدھا نے صومالی ساحل کے قریب پھنسے ہوئے بحری جہاز کو امداد فراہم کی
نئی دلّی، 08 جنوری / خلیج عدن میں قزاقی مخالف گشت پر تعینات آئی این ایس سمیدھا 06 جنوری، 2020 کو ڈھوو الحامد نامی پھنسے ہوئے بحری جہاز کی مدد کے لئے آگے آیا۔ ”ڈھوو“ الحامد کے نام سے جانا مانا لکڑی سے بنا پانی کے روایتی جہاز الحامد کا پتہ آئی این ایس سمیدھا پر موجود ایک آئی این ہیلی کاپٹر نے لگایا، جس نے تصدیق کی کہ صومالیہ کے ساحل کے قریب یہ جہاز مشکلات سے دو چار ہو کر ادھر ادھر ڈول رہا ہے ۔
بحری تکنیکی ٹیم کے ساتھ ایک بورڈنگ ٹیم نے الحامد کی معمول کی جانچ کی اور امداد بہم پہنچائی۔ الحامد جہاز کے عملے میں 13 بھارتی شہری بھی شامل ہیں۔ تکنیکی ٹیم کے عملے نے جانچ کے بعد پتہ لگایا کہ مذکورہ جہاز کے اہم انجن کی ایک شافٹ ٹوٹ گئی ہے، جس کی سمندر میں مرمت نہیں کی جا سکتی ہے۔ اس کے بعد جہاز کو صومالی ساحل سے حفاظت کے ساتھ باہر نکالا گیا۔
در این اثنا، ڈھوو الحامد کے مالک نے مرمت کے لئے جہاز کو باہر نکالنے کے لئے ایک دیگر کشتی روانہ کی ہے۔ بھارتی بحری جہاز سمیدھا نے اپنی روانگی سے قبل ڈھوو کے عملے کو تازہ پانی اور ادویات فراہم کرائیں۔
۔۔۔۔۔۔
U.91
(Visitor Counter : 76
کیمیکلز اور فرٹیلائزر کی وزارت
خریف سیزن کے لئے فیکٹ  کی درآمد شدہ دوسری ایم او پی کھیپ 27000میٹرک ٹن توتیکورین بندرگاہ پہنچی
سیزن کے دوران کمپنی کسانوں کی مانگ کو پورا کرنے کے لئے اقدامات کررہی ہے
نئی دہلی،22 اگست :
کیمیا اور کھاد کی مرکزی وزارت کے تحت سرکاری شعبے کے ادارہ فرٹیلائزرس اور کیمیکلز ٹراوانکور لمیٹڈ  نے رواں مالی سال کے پہلے پانچ ماہ کے دوران پیداوار اور مارکیٹنگ کے محاذ پر حوصلہ افزا کارکردگی کا مظاہرہ کیا ہے۔ خریف سیزن کے لئے ایف اے سی ٹی کی دوسری موریٹ آف پوٹاش  کھیپ  گذشتہ روز توتیکورین بندرگاہ پہنچی اور بندرگاہ سے مال اتارنے کا کام جاری ہے۔
ایم او پی کے ساتھ ساتھ ایف اے سی ٹی کی اولین مصنوع فیکٹام فاس  کھاد کا ایک مجموعہ ہے جسے جنوبی ہندوستان کے کسان ترجیح دیتے ہیں۔ اس سے قبل کمپنی نے جون - جولائی کے دوران ایک ایم او پی اور ایک این پی کے کمپلیکس پارسل درآمد کیا تھا۔
سمجھا جاتا ہے کہ کووڈ۔ انیس وبائی بیماری کے خلاف مناسب حفاظتی اقدامات اٹھاتے ہوئے کمپنی اپنا کام کاج بہتر طریقے سے کر رہی ہے۔ زراعت کی حوصلہ افزائی کرنے والے اچھے مانسون کے ساتھ، کمپنی سیزن کے دوران کسانوں کی مانگ کو پورا کرنے کے لئے اقدامات کررہی ہے۔
وزیراعظم کا دفتر
وزیر اعظم ایپل کے سی ای او ٹِم کوک سے ملاقات کی
وزیر اعظم جناب نریندر مودی نے آج ایپل کے سی ای او ٹِم کوک سے ملاقات کی۔
ایپل کے سی ای او ٹِم کوک کے ایک ٹوئٹ کے جواب میں وزیر اعظم نے کہا؛
’’آپ سے مل کر خوشی ہوئی @tim_cook!مختلف موضوعات پر خیالات کا تبادلہ کرنے اور ہندوستان میں ہورہی تکنیک کے زیر اثر تبدیلیوں کو اُجاگر کرنے میں بے حد خوشی ہوئی۔‘‘
وزیراعظم کا دفتر
وزیراعظم نے گنیش چترتھی پرعوام کومبارکباد دی
نئی دلّی ،22 اگست / وزیر اعظم جناب نریندر مودی نے ہفتہ کے روز گنیش چترتھی کے موقع پر عوام کو مبارکباد دیتے ہوئے چہار جانب خوشی و مسرت کیلئے دعا کی۔
ایک ٹویٹ میں وزیر اعظم نے کہا ’’ آپ سبھی کو گنیش چترتھی کی بہت بہت مبارکباد! گنپتی بپا موریا!
گنیش چترتھی کی مبارکباد پیش کرتے ہوئے وزیر اعظم نے کہا ’’گنیش چترتھی پر آپ سب کو ڈھیر ساری مبارکباد۔ بھگوان شری گنیش کا آشیرواد ہم سب کے ساتھ ہو۔ چہار جانب خوشی و مسرت رہے ‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4737
(
وزارت دفاع
وائس چیف آف آرمی اسٹاف کا کووڈ-19 وبا کے بعد سیکورٹی چیلنجوں پر بنگلہ دیش نیشنل ڈیفنس کالج سے خطاب
لیفٹیننٹ جنرل ایس کے سینی ، وائس چیف آف آرمی اسٹاف  نے 02 دسمبر 2020 کو ورچوئل پلیٹ فارم کے ذریعہ "کووڈ-19 وبا کے بعد سیکیورٹی چیلینجز'' کے موضوع پر نیشنل ڈیفنس کورس بنگلہ دیش کے شرکا سے خطاب کیا۔ قبل ازیں، اپنے کیرئیر میں فوج کے نائب سربراہ نے 2011 میں نیشنل ڈیفنس کالج بنگلہ دیش میں شرکت کی تھی۔ اپنے خطاب میں انہوں نے ابھرتی ہوئی دنیا پر کورونا وائرس کے اثرات کا ذکر کیا اور فوج، سیکورٹی چیلنجوں پر اس کے اثرات پر توجہ مرکوز کی اور اس سے نمٹنے کے طریقوں اور ذرائع پر اپنے خیالات پیش کئے۔
وائرس کے اثرات پر فوج کے نائب سربراہ نے کہا کہ "فوجی صلاحیت اور پروجیکٹوں کے لئے فنڈز میں کمی کی وجہ سے بیشتر ممالک کی اسٹریٹجک سیکیورٹی متاثر ہوئی ہے کیونکہ فوری طور پر صحت ضروریات کے لئے بہت زیادہ رقم اس کے لئے دے دی گئی ہے۔ ''ڈی گلوبلائزیشن" کے رجحان پر تبصرہ کرتے ہوئے انہوں نے کہا "انتہائی قوم پرستی کے جذبے سے چلنے والے بہت سے ممالک ، ڈی گلوبلائزیشن کے تیز تر عمل کا سامنا کر رہے ہیں جس کی وجہ سے سامان ، لوگوں ، خدمات اور حتی کہ نظریات کی نقل و حرکت کے لئے سرحدیں بند ہوجاتی ہیں۔ انہوں نے کہا کہ " حالانکہ کئی ممالک وائرس پر قابو پانے کے لئے جدوجہد کر رہے ہیں ، وہیں کچھ ممالک نے فوجی ، معاشی اور سیاسی طور پر اپنا اثر و رسوخ بڑھانے کا موقع حاصل کر لیا ہے جو عالمی برادری کے لئے بہتر نہیں ہے"۔
فوج پر کووڈ-19 کے اثرات کے بارے میں انہوں نے فورس کی تیاری، تربیت، عملیاتی لاجسٹکس اور ایچ آر ایشوز پر اس کے اثرات کو بتایا اوراس بات کو اجاگر کیا کہ پروڈکشن میں رکاوٹوں اور ورک فورس میں خلل پیدا ہونے کی وجہ سے نظام الاوقات کی فراہمی میں تاخیر کے سبب فورس کو برقرار رکھنا ایک چیلنج ہے۔
کورس میں شرکت کرنے والی مستقبل کی سینئر فوجی قیادت کو کووڈ دور کے بعد کے لئے سفارشات کی تجویز پیش کرنے کے سلسلے میں نائب فوجی سربراہ نے اس بات پر زور دیا کہ خطے کی افواج کو ایک دفاعی امداد باہمی منصوبہ ضرور تیار کرنا چاہئے کیونکہ اس طرح کے صحت بحران سے نمٹنے والے پہلے وہی لوگ ہوں گے۔ انہوں نے ایسے خطرات کی مربوط شناخت کرنے، قابو پانے اور ان سے نمٹنے کے لئے ٹیکنالوجی سے لیس حل پر بھی زور دیا۔
نائب فوجی سربراہ کی یہ بات چیت بنگلہ دیش کے ساتھ دفاعی تعاون بڑھانے میں ایک اہم قدم ہے جو ہماری تاریخی ، ثقافتی اور فوجی وابستگی کے پیش نظر ہندوستانی فوج کی ترجیح رہی ہے۔
ریلوے کی وزارت
صدرجمہوریہ ہند نے ‘‘توانائی کی بچت کے قومی د ن’’ کے موقع پر توانائی کی بچت کے قومی ایوارڈس تفویض کئے
بھارتی ریلوے کو توانائی کی بچت کے 9ایوارڈس -2022ملے
یہ ایوارڈس ، نئی دہلی میں وگیان بھون میں منعقدہ ایک تقریب میں پیش کئے گئے
عزت مآب ہندجمہوریہ ہند محترمہ دروپدی مرمو نے توانائی کی بچت کے قومی کے موقع پر آج نئی دہلی میں منعقدہ ایک تقریب کے دوران توانائی کی بچت کے قومی ایوارڈس ، توانائی کے استعمال میں کفایت سے متعلق قومی اختراعی ایوارڈس اورپینٹنگ کی مقابلہ آرائی کے قومی ایوارڈس پیش کئے ۔ اس موقع پر بھارتی ریلوے نے اس سال کے لئے توانائی کی بچت سے متعلق 9قومی ایوارڈس حاصل کئے ۔ یہ ایوارڈس ، نئی دہلی کے وگیان بھون میں حکومت ہند کی بجلی کی وزارت کی زیراہتمام بیوروآف اینرجی ایفی شی اینسی کے تحت منعقد کی گئی ایک تقریب میں پیش کئے گئے ۔ ان ایوارڈس کو سال 2022کے دوران توانائی کے بندوبست سے متعلق بہترین طورطریقوں کے لئے تفویض کیاجاتاہے ۔
جنوب مرکزی ریلوے کو ریلوے اسٹیشنوں کے زمرے میں توانائی کے کم خرچ اوربچت سے متعلق اقدامات کئے پہلا اوردوسرا انعام دیاگیا۔ پہلاانعام کاچے گڈا اسٹیشن کو دیاگیا ۔ دوسرا ایوارڈ گنٹاکال ریلوے اسٹیشن کوملا۔ جبکہ سرٹیفکیٹ آف میرٹ ، کانپور سینٹرل ریلوے اسٹیشن  ، راجہ مندری ریلوے اسٹیشن  اورتینالی ریلوے اسٹیشن  نے حاصل کئے ۔
عمارتوں کے زمرے کے تحت ، شمال مغربی ریلوے کے اجمیر ورک شاپ کو پہلا انعام ملا ۔جبکہ سرٹیفکیٹ آف میرٹ ، ریلوے اسپتال گنٹاکال  ، الیکٹرک ٹریکشن ٹریننگ سینٹروجے واڑہ  اورڈویژنل ریلوے اسپتال پرتاپ نگر نے حاصل کئے ۔
آج جوایوارڈس تفویض کئےگئے ان کی تفصیلات درج ذیل ہیں :
- ٹرانسپورٹ زمرہ /ریلوے اسٹیشن کا شعبہ
- کاچے گوڈا ریلوے اسٹیشن نے پہلاانعام حاصل کیا
- گنٹاکال ریلوے اسٹیشن کو دوسراانعام ملا
- کانپورسینٹرل ریلوے اسٹیشن نے سرٹیفکیٹ آف میرٹ حاصل کیا
- تینالی ریلوے اسٹیشن نے سرٹیفکیٹ آف میرٹ حاصل کیا
- راجہ مندری ریلوے اسٹیشن  نے سرٹیفکیٹ آف میرٹ حاصل کیا
2- عمارتوں کا زمرہ /سرکاری عمارتوں کا شعبہ
- شمال مغربی ریلوے کے اجمیرورکشاپ نے پہلا انعام حاصل کیا۔
- ریلوے اسپتال /گنٹاکال  نے سرٹیفکیٹ آف میرٹ حاصل کیا۔
- الیکٹرک ٹریکشن ٹریننگ سینٹر  وجے واڑہ  نے سرٹیفکیٹ آف میرٹ حاصل کیا۔
- ڈویژنل ریلوے اسپتال پرتاپ نگر  نے سرٹیفکیٹ آف میرٹ حاصل کیا۔
ریلوے کا محکمہ توانائی کے بچت اور کم خرچ والے ایل ای ڈی بلب اوردوسرے ذرائع جیسے توانائی کی بچت سے متعلق مختلف اقدامات کومسلسل نافذ کررہاہے ۔
صدر جمہوریہ کا سکریٹریٹ
صدر جمہوریہ نے گنیش چترتھی کے موقع پر مبارکباد پیش کی
نئی دہلی، 9 ستمبر 2021، صدر جمہوریہ ہند جناب رام ناتھ کووند نے گنیش چترتھی کے موقع پر ہم وطنوں کو مبارکباد پیش کی ہے۔
ایک پیغام میں صدر جمہوریہ نے کہا ’’گنیش چترتھی کے مبارک موقع پر میں بھارت اور بیرونی ممالک میں رہنے والے تمام ہم وطنوں کو دلی مبارکباد اور نیک خواہشات پیش کرتا ہوں۔
یہ تہوار بھگوان گنیش کے یوم پیدائش کے طور پر منایا جاتا ہے جو کہ علم ‘، خوشحالی، خوش قسمتی کی علامت ہے اور جوش و جذبے کے ساتھ منایا جاتا ہے۔ اس سال گنیش چترتھی کے موقع پر آیئے ہم بھگوان گنیش سے پرارتھنا کہ کووڈ۔ 19 عالمی وبا کے خلاف ہماری کوششوں کو کامیاب بنائیں اور ہمیں خوشی اور امن سے نوازیں۔
آیئے ہم یہ تہوار کووڈ سے متعلق مناسب رویئے پر قائم رہتے ہوئے جوش و جذبے اور ہم آہنگی کے ماحول میں منائیں ‘‘۔
Click here to see the President message in Hindi
۔۔۔۔۔۔۔۔۔۔۔
ش ح۔ا گ۔ن ا۔
U-8823
(Visitor Counter : 130
مکانات اور شہری غریبی کے خاتمے کی وزارت
گندے پانی کا ٹریٹمنٹ
سووچھ بھارت مشن – شہری  2.0، کے تحت  او ڈی ایف، او ڈی ایف +، او ڈی ایف ++، اور واٹر + کے لیے سووچھ سرٹیفکیشن پروٹوکول متعارف کرائے گئے ہیں جن کے تحت شہروں کے دعووں کی تصدیق ، ایک آزاد تیسرے فریق سے کی جاتی ہے۔
واٹر + سرٹیفکیشن پروٹوکول ، دیگر باتوں کے ساتھ اس بات کا جائزہ لیتا ہے کہ غیر ٹریٹ شدہ استعمال شدہ پانی یا فیکل سلج کو ماحول/ ا ٓبی ذخائر میں خارج نہیں کیا جاتا ہے اور تمام استعمال شدہ پانی  کو محفوظ طریقے سے رکھا جاتا ہے، منتقل کیا جاتا ہے اور ٹریٹ کیا جاتا ہے۔ اس کے ساتھ ٹریٹ شدہ پانی کے زیادہ سے ز یادہ استعمال کے ساتھ استعمال شدہ پانی کو زیادہ سے زیادہ استعمال کیا جاتا ہے۔ اب تک 14 یو ایل بیز کو واٹر+ کے طور پر سرٹیفکیٹ دیا گیا ہے۔ واٹر+ کے طور پر تصدیق شدہ شہروں / یو ایل بی کی تفصیلات منسلک ہیں۔
جیسا کہ مرکزی گراؤنڈ واٹر بورڈ کی طرف سے مطلع کیا گیا ہے کہ ، وزارت جل شکتی، آبی وسائل کا محکمہ، سینٹرل گراؤنڈ واٹر اتھارٹی  کو ضابطے کے مقصد کے لیے ’’ماحولیات  کے قانون 1986‘‘ کی دفعہ 3  کے تحت تشکیل کیا گیا ہے۔ اس کے تحت ملک میں زیر زمین پانی کی ترقی اور انتظام کے کنٹرول کا بھی احاطہ ہوتا ہے۔ 24 ستمبر 2020 کو مطلع تمام ہندوستان میں اطلاق کے ساتھ، زیر زمین پانی نکالنے کے کنٹرول اور ضابطے کے لیے ، تازہ ترین رہنما خطوط فراہم کرتے ہیں کہ سی جی ڈبلیو اے کے زیر انتظام ریاستوں نے شہری علاقوں میں پانی کی فراہمی کی ، تمام ایجنسیوں کو زمینی پانی نکالنے کے لیے سی جی ڈبلیو اے سے ’کوئی اعتراض نہیں‘ کا سرٹیفکیٹ حاصل کرنا ہوگا۔ اس سلسلے میں ابھی تک میونسپلٹیوں کی غلطی کا کوئی واقعہ، سی جی ڈبلیو اے کو رپورٹ نہیں کیا گیا ہے۔
شہری بلدیاتی اداروں  اور ریاستوں / مرکز کے زیر انتظام کے علاقوں کے انتظامیہ کو درجہ بندی کرکے ان کے درمیان صحتمند مسابقتی جذبہ پیدا کرنے کے لیے ، 2016 سے ہر سال سووچھ سرویکشن  کے نام سے ، ایک صفائی سروے کیا جارہا ہے۔2016 میں 73 بڑے شہروں اور 2017 میں 434 شہروں کے سروے سے، ایس ایس کے ساتویں ایڈیشن میں 4355 شہروں نے سروے میں حصہ لیا۔ ایس ایس 2022 درجہ بندی کے نتائج تک اس لنک پر رسائی حاصل کی جاسکتی ہے۔
ضمیمہ
’’گندے پانی کے ٹریٹمنٹ سے متعلق ‘‘ سے متعلق 6 ا پریل 2023 کو لوک سبھا کے غیر ستارے والے سوال نمبر 5608 کے جواب میں ضمیمے کا حوالہ دیا گیا ہے۔
|
|
نمبرشمار
|
|
ریاست/ مرکز کے زیر انتظام علاقہ
|
|
شہر
|
|
1
|
|
چنڈی گڑھ
|
|
چنڈی گڑھ
|
|
2
|
|
دلّی
|
|
نئی دلّی 
|
|
3
|
|
مدھیہ پردیش
|
|
اندور
|
|
4
|
|
مدھیہ پردیش
|
|
بھوپال
|
|
5
|
|
گجرات
|
|
سورت
|
|
6
|
|
مہاراشٹر
|
|
نوی ممبئی
|
|
7
|
|
مہاراشٹر
|
|
بارہ متی
|
|
8
|
|
مہاراشٹر
|
|
پانچ گنی
|
|
9
|
|
مہاراشٹر
|
|
کرہاڈ
|
|
10
|
|
آندھراپردیش
|
|
جی وی ایم سی وشاکھاپٹنم
|
|
11
|
|
آندھراپردیش
|
|
وجے واڑہ
|
|
12
|
|
آندھراپردیش
|
|
تیروپتی
|
|
13
|
|
کرناٹک
|
|
میسورو
|
|
14
|
|
تلنگانہ
|
|
گریٹرحیدرآباد
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں فراہم کیں۔
وزارت دفاع
دفاعی خریداری سے متعلق کوسنل نے وزیر دفاع جناب راج ناتھ سنگ کی سر براہی میں 43ہزار کروڑ روپے کی ممکنہ لاگت سے چھ آبدوزوں کی تیاری کے لیے RFPکو منظوری دی
میک ان انڈیا کو فروغ دینے کی بابت یہ کلیدی نوعیت کی ساجھیداری ماڈل کے تحت اس طرح کی پہلی خریداری ہے
DACنے فوج کے لیے چھ ہزار کروڈ روپے کی لاگت سے ایئر ڈیفنس گن اور گولہ بارود کے لیے بھی منظوری کی
دفاعی خریداری سے متعلق کونسل چار جون 2021 کو ہوئی میٹنگ میں ملع افواج کے لیے اندازاً چھ سو کروڈ روپے لاگت کے مختلف آلات کی خریداری کی منظوری دی، جو فوج کو جدید بنانے اور اسکی کار وائیوں کی ضروریات کو پورا کرنےکے لیے ہونگے۔
اس کے علاوہ DAC نے چھ روایتی آبدوزوں کی تیار کے لیے RFPجاری کرنے کو بھی منظوری دی جو پروجیکٹ پی۔ کلیدی نوعیت کی ساجھیداری ماڈل کے تحت ہے اس پروجیکٹ میں چھ روایتی طرز کی آبدوزوں کی تیاری اندرون ملک کی جائے گی۔ یہ آبدوزیں جدید ترین نظام اور آلات سے لیس ہونگی اور ان کی تیاری پر اندازاً43 ہزار کروڈ روپے کی لاگت آئے گی۔
یہ ایک انتہائی اہم منظوری ہے کیونکہ کلیدی نوعیت کی ساجھیداری ماڈل کے تحت نمئایا گیا یہ پہلا مامعاملہ ہے ۔ یہ سب سے بڑے میک ان انڈیا پروجیکٹوں میں سے ایک ہوگا اور ٹکنا لوجی کو خاطر خواہ طور پر اور تیزی سے اختیار کرنے اور اس سے ہندستان میں آبدوزوں کی تعمیر کے لیے ایک مرحلہ وار صنعتی ایکو سسٹم پیدا ہو سکے گا۔ اسٹریٹجک پہلو سے دیکھا جائے تو اس سے در آمد پر موجودہ انحصار کم ہوگا ۔
اس منظوری کے ساتھ ہی ملک آبدوزوں کی تعمیر کے 30سال کے پروگرام کی جانببڑھے گا جو حکومت نے ہندستان کے اندر آبدوزوں کی تیاری اور ڈیزائن کے لیے بنایا ہے، نئی ٹکنا لوجی اور اس صنعت کےکے لیے جدید ترین مینوفیکچرنگ صلاحیت کی دستیابی کے زریعے جدید طرز کی ادا ئیگی آبدوزوں کی تیاری اور پائدار سرگرمیوں کے ساتھ ساتھ ہندستان میں روزگار کے نئے مواقع پیدا ہونگے ۔
ایس پی ماڈل کے تحت اس پروجیکٹ سے آبدوزوں کی تیاری کے لیے دور اس مواقع کا حصول ممکن ہوگا اور صنعت کو آبدوزوں کی تیاری میں سرمایہ کاری کرنے کی ترغیب ملے گی۔ ہندستانی صنعتوں اور ممتاز غیر ملکی OEM کے درمیان سمجھوتوں سے ہندستان میں آبدوزوں کے لیے جدید ترین ٹکنالوجی اور اسلحہ جات دستیاب ہونگے۔
ہندستانی فوج میں طویل عرصے سے اسکی ائر ڈیفنس گن کی جدت کاری کی ضرورت محسوس کی جا رہی تھی۔ اس سے پہلے یہ صرف غیر ملکی زرائع سے حاصل کی جاتی تھیں۔ وزارت دفاع کی جانب سے آتم نربھر بھارت اور میک ان انڈیا پر لگاتار توجہ مرکوز کیے جانے سے ایک درجن کے قریب ہندستانی کمپنیوں نے حوصلہ افزائی جواب دیا۔ ان تمام کمپنیوں نے ہندستان میں ٹکنا لوجی کے امتزاج کے زریعے یہ پیچیدہ گن سسٹم اور اس سے متعلق کل پرزوں کی تیاری کے تئیں بے حد دلچسبی کا اظہار کیا ۔ اسی جانب قدم کے طور پر DAC نے خریدوا و ر بنائو  درجے کے تحت اندازا ً چھ ہزارکروڈ روپے کی لاگت کے ائر ڈیفنس گن کی سرکاری خریدکے لیے منظوری دی۔
اس کے علاوہ مسلع افواج کو کاروائیوں سے متعلق آزمائشوں سے نمٹنے کے لیے بہتر طور پر لیس کرنے کے لیے اور مطلوبہ ہتھیار اور گولہ بارود کی خریداری کے لیے DACنے مسلع افواج کے مخصوصی اختیارات کے تحت کیپٹل حصولیابی کے لیے وقت کی حد 31اگست 2021تک بڑھا دی ہے۔ اس سے مسلع افواج کو اپنی انتہائی ضروری حصولیابی کو مکمل کرنے میں مدد ملے گی۔
ع س ، ج
U.No. : 5139
(Visitor Counter : 167